ตำบลหอกลอง

ตำบลหอกลอง เป็นตำบลหนึ่งที่ตั้งอยู่ในเขตอำเภอพรหมพิราม จังหวัดพิษณุโลก ใน พ.ศ. 2561 ตำบลหอกลองมีประชากร 4,693 คน และมีพื้นที่ประมาณ 95 ตารางกิโลเมตร พื้นที่ทั้งหมดอยู่ในเขตองค์การบริหารส่วนตำบลหอกลอง

 ประวัติ 
เดิมมีประชาชนอพยพมาจากจังหวัดสิงห์บุรี อยุธยา นครสวรรค์ และพิจิตร มาจับจองที่ดินทำกินในทุ่งสาทาน หรือ "ทุ่งสาน" ในปัจจุบัน และในวันขึ้น 15 ค่ำ และขึ้น 8 ค่ำ จะมีฆ้องดังขึ้นบนต้นยางใหญ่ จึงเรียกว่า "บ้านยางแขวนฆ้อง" หรือ "บ้านยางฆ้อง" และในสมัยพระยาอินทภูตภักดี นายอำเภอพรหมพิราม จึงได้เปลี่ยนชื่อเป็น "ตำบลหอกลอง" จนถึงปัจจุบัน

 ภูมิศาสตร์ 
ตำบลหอกลองห่างจากที่ว่าการอำเภอพรหมพิรามประมาณ 12 กิโลเมตร และห่างจากศาลากลางจังหวัดพิษณุโลกประมาณ 20 กิโลเมตร เนื้อที่โดยประมาณ 95 ตารางกิโลเมตร ตำบลหอกลองเป็นที่ราบลุ่ม อุดมสมบูรณ์ เหมาะแก่การประกอบอาชีพทำนา มีแม่น้ำแควน้อย และลำคลองโปร่งนกไหลผ่าน มีอาณาเขตติดต่อกับตำบลข้างเคียง ดังนี้

 ทิศเหนือติดต่อกับตำบลทับยายเชียง และตำบลพรหมพิราม 
 ทิศตะวันออกติดต่อกับตำบลท้อแท้ อำเภอวัดโบสถ์ จังหวัดพิษณุโลก
 ทิศใต้ติดต่อกับตำบลมะขามสูง อำเภอเมืองพิษณุโลก จังหวัดพิษณุโลก
 ทิศตะวันตกติดต่อกับตำบลท่าช้าง จังหวัดพิษณุโลก

 หมู่บ้าน 
ตำบลหอกลองมีทั้งหมด 7 หมู่บ้าน ประกอบด้วย
 หมู่ 1 บ้านหอกลอง
 หมู่ 2 บ้านกระบัง
 หมู่ 3 บ้านปากคลอง
 หมู่ 4 บ้านบางยี่ทุ่ม
 หมู่ 5 บ้านโปร่งนก
 หมู่ 6 บ้านใหม่หอกลอง
 หมู่ 7 บ้านใหม่โปร่งนก

 สถานที่สำคัญ 
 องค์การบริหารส่วนตำบลหอกลอง
 วัดกระบังมังคลาราม 
 วัดหอกลอง 
 วัดลำคลองโปร่งนก 
 โรงเรียนวัดกระบังมังคลาราม(พิศาลประชาสรรค์)
 โรงเรียนวัดหอกลอง 
 โรงเรียนประชาอุปถัมภ์
 โรงพยาบาลส่งเสริมสุขภาพตำบลตำบลหอกลอง
 โรงพยาบาลส่งเสริมสุขภาพตำบลบ้านกระบัง

 หมายเหตุ 

 อ้างอิง 

 แหล่งข้อมูลอื่น 
 เว็บไซต์องค์การบริหารส่วนตำบลหอกลอง

หอกลอง
หอกลอง
หมวดหมู่:อำเภอพรหมพิราม